_:nfc228ee6555244fd84c68d82ab0cad7dxb0
<http://schema.org/articleBody>
"অনলাইন ডেস্কঃ অধিনায়ক হিসেবে প্রথম ম্যাচেই বাজিমাৎ করেছেন নাসির হোসেন।বিপিএলের প্রথম ম্যাচে আজ সিলেট সিক্সার্সের প্রতিপক্ষ তারকাবহুল ঢাকা ডায়নামাইটস। অপেক্ষাকৃত সাদামাটা দল নিয়ে উদ্বোধনী ম্যাচেই চমক দিল স্বাগতিক সিলেট সিক্সার্স।\r\n\r\nনাসির হোসেনের নেতৃত্বাধীন সিলেট আজ হাতে ১৯ বল রেখে ৯ উইকেটের বড় ব্যবধানে বর্তমান চ্যাম্পিয়ন সাকিবের ঢাকা ডায়নামাইটসকে হারিয়ে টুর্নামেন্টে শুভযাত্রা শুরু করেছে।\r\n\r\nতার দল যেমন জিতেছে, তার উইকেট নিয়ে তার ভাবনাও সঠিক প্রমাণিত হয়েছে। তার গেম প্লান নিখুঁত প্রমাণিত হয়েছে।\r\nসিলেট আন্তর্জাতিক ক্রিকেট স্টেডিয়ামের উইকেট যে ব্যাটিং নির্ভর হতে পারে- এমনটা আভাস পাওয়া গেছে আগেই। শুক্রবার দিনভর অনুশীলন শেষে নাসির হোসাইন বলেছিলেন, আমার যতটুকু ধারণা এই মাঠে রান অনেক বেশি হবে।\r\nবিপিএল-এর উদ্বোধনী ম্যাচে নাসিরের দল সিলেট সিক্সার্সের ব্যাটিং দেখলেই তার ধারণায় সঙ্গে মিল পাওয়া যাবে। যদিও তাদের প্রতিপক্ষ গত বারের চ্যাম্পিয়ন ঢাকা ডায়নামাইটস বড় কোনো লক্ষ্য দিতে পারেনি।\r\n\r\nশনিবার টস হেরে ব্যাট করতে নেমে ২০ ওভারে ৭ উইকেটে মাত্র ১৩৬ রানের লক্ষ্য নির্ধারণ করে দেয় বিপিএল তিন বারের চ্যাম্পিয়ন ঢাকা। জবাবে অনেকটা অনায়াসে জয় তুলে নেয় সিলেট। ১২৫ রানে যখন প্রথম উইকেটের পতন হয় তখন জয় থেকে মাত্র ১২ রান দূরে সিলেট। ১৬.৫ ওভারে ১ উইকেটের বিনিময়ে জয় তুলে নেয় গত বার বিপিএল এ অংশ না নেয়া এই ফ্র্যাঞ্চাইজি।\r\n\r\nটপারবিডি বাংলা -৭৭ম"
<https://bn.topperbd.com/2417/>